দ্বাদশ সংসদ নির্বাচনের হালচাল:সংসদীয় আসন-৮০(চুয়াডাঙ্গা-২)#বাংলাদেশ #bnanews24 #নির্বাচনীপ্রচার
Channel: Bnanews24
Date: 01/06/2023

সংসদীয় আসন-৮০

চুয়াডাঙ্গা-২
বিএনএ নিউজ টুয়েন্টি ফোর ডটকম দ্বাদশ জাতীয় সংসদ নির্বাচনকে সামনে রেখে ধারাবাহিক নির্বাচনী হালচাল প্রচার করছে। এতে ১৯৯১ সালের ২৭শে ফেব্রুয়ারি অনুষ্ঠিত ৫ম জাতীয় সংসদ থেকে ২০১৮ সালের ৩০শে ডিসেম্বর অনুষ্ঠিত একাদশ সংসদ নির্বাচনের ওপর ভিত্তি করে রাজনৈতিক দল গুলোর আসন ভিত্তিক সাংগঠনিক হালচাল তুলে ধরার চেষ্টা করে যাচ্ছে বিএনএ নিউজ টুয়েন্টি ফোর ডটকম। আজ থাকছে চুয়াডাঙ্গা-২ আসনের হালচাল।
চুয়াডাঙ্গা-২ আসনটি দামুড়হুদা, জীবননগর এবং চুয়াডাঙ্গা সদর উপজেলার তিতুদহ, নেহালপুর, গড়াইটুপি ও বেগমপুর ইউনিয়ন নিয়ে গঠিত। এটি জাতীয় সংসদের ৮০ তম আসন। 
১৯৯১ সালের ২৭শে ফেব্রুয়ারি পঞ্চম সংসদ নির্বাচন অনুষ্ঠিত হয়। এ আসনে ভোটার ছিলেন ২ লাখ ১২ হাজার ৫১ জন। ভোট প্রদান করেন ১ লাখ ৩৫ হাজার ৬ শত ৭১ জন। নির্বাচনে জামায়াতে ইসলামীর  হাবিবুর রহমান বিজয়ী হন। দাড়িপাল্লা প্রতীকে তিনি পান ৪৯ হাজার ৬ শত ৮৮ ভোট। তাঁর নিকটতম প্রতিদ্বন্দ্বী ছিলেন বিএনপির মোজাম্মেল হক। ধানের শীষ প্রতীকে তিনি পান ৪০ হাজার ২০ ভোট। 
১৯৯৬ সালের ১৫ই ফেব্রুয়ারি ৬ষ্ঠ জাতীয় সংসদ নির্বাচন অনুষ্ঠিত হয়। তত্ত্বাবধায়ক সরকারের দাবিতে আওয়ামী লীগসহ সব বিরোধী দল এই নির্বাচন বর্জন করে ক্ষান্ত হয়নি, প্রতিহতও করে। এই নির্বাচনে বিএনপি, ফ্রিডম পার্টি এবং কিছু নামসর্বস্ব রাজনৈতিক দল, অখ্যাত ব্যক্তি প্রতিদ্বন্দ্বীতা করে। নির্বাচনে বিএনপির মোহাম্মদ মোজাম্মেল হককে বিজয়ী ঘোষণা করা হয়। ষষ্ঠ জাতীয় সংসদ নির্বাচনের মাধ্যমে গঠিত এই সংসদের মেয়াদ ছিল মাত্র ১১ দিন। তত্ত্বাবধায়ক সরকার বিল পাশ হওয়ার পর সংসদ বিলুপ্ত ঘোষণা করা হয়। 
১৯৯৬ সালের ১২ই জুন সপ্তম  সংসদ নির্বাচন অনুষ্ঠিত হয়। নির্বাচনে ভোটার ছিলেন ২ লাখ ২৭ হাজার ৬ শত  ৫৮ জন। ভোট প্রদান করেন ১ লাখ ৯৪ হাজার ২ শত ১১ জন। নির্বাচনে বিএনপির মোহাম্মদ  মোজাম্মেল হক  বিজয়ী হন। ধানের শীষ প্রতীকে তিনি পান ৬৪ হাজার ৭ শত ৫৫ ভোট। তার নিকটতম প্রতিদ্বন্দ্বী ছিলেন আওয়ামী লীগের  মীর্জা সুলতান রাজা । নৌকা প্রতীকে তিনি পান ৬৩ হাজার ৭ শত ৩২ ভোট। 
২০০১ সালের ২৭শে ফেব্রুয়ারি অষ্টম সংসদ নির্বাচন অনুষ্ঠিত হয়। নির্বাচনে ভোটার ছিলেন ২ লাখ ৮৮ হাজার ৭ শত ৪৬ জন। ভোট প্রদান করেন ২ লাখ ৫৭ হাজার ২শত ৯৯ জন। নির্বাচনে বিএনপির মোজাম্মেল হক বিজয়ী হন। ধানের শীষ প্রতীকে তিনি পান ১ লাখ ৪৬ হাজার ৫ শত ৪৮ ভোট। তার নিকটতম প্রতিদ্বন্দ্বী ছিলেন আওয়ামী লীগের মীর্জা সুলতান রাজা। নৌকাপ্রতীকে তিনি পান ১ লাখ ৭ হাজার ৫০ ভোট।
২০০৮ সালের ২৯শে ডিসেম্বর নবম সংসদ নির্বাচন অনুষ্ঠিত হয়। নির্বাচনে ভোটার ছিলেন   ৩ লাখ ২৭ হাজার ৪ শত ৩০ জন। ভোট প্রদান করেন ৩ লাখ ৫ হাজার ৫ শত ৫৩ জন। নির্বাচনে আওয়ামী লীগের আলী আজগার বিজয়ী হন। নৌকা প্রতীকে তিনি পান ১ লাখ ৫৩ হাজার ২ শত ৭২ ভোট। তার নিকটতম প্রতিদ্বন্দ্বী ছিলেন জামায়াতে ইসলামীর হাবিবুর রহমান। দাড়িপাল্লা প্রতীকে তিনি পান ১ লাখ ৪১ হাজার ৫ শত ৭৬ ভোট। 
২০১৪ সালের ৫ই জানুয়ারি দশম জাতীয় সংসদ নির্বাচন অনুষ্ঠিত হয়। নির্বাচনে ভোটার ছিলেন ৩ লাখ ৬৭ হাজার ৭ শত ৭৮ জন। ভোট প্রদান করেন ১ লাখ ২২ হাজার ১ শত ৭৮ জন। নির্বাচনে আওয়ামী লীগের আলী আজগার বিজয়ী হন। নৌকা প্রতীকে তিনি পান ১ লাখ ১৮ হাজার ৩ শত ৮৫ ভোট। তার প্রতিদ্বন্দ্বী ছিলেন ওয়ার্কাস পাটির সিরাজুল ইসলাম শেখ। হাতুড়ি  প্রতীকে  তিনি পান ৮ হাজার ৩০ ভোট। তত্ত্বাবধায়ক সরকারের দাবিতে বিএনপি নেতৃত্বাধীন ২০ দলীয় জোট এই নির্বাচনে অংশগ্রহণ করেনি। 
২০১৮ সালের ৩০শে ডিসেম্বর একাদশ সংসদ নির্বাচন অনুষ্ঠিত হয়। নির্বাচনে ভোটার ছিলেন ৪  লাখ ১৫ হাজার ২৭ জন। ভোট প্রদান করেন ৩ লাখ ৩৮ হাজার ২ শত ৬৭ জন।  
নির্বাচনে প্রার্থী ছিলেন ৫ জন। নৌকা প্রতীকে আওয়ামী লীগের আলী আজগার, ধানের শীষ প্রতীকে বিএনপির মাহমুদ হাসান খান, হাত পাখা প্রতীকে ইসলামী আন্দোলন বাংলাদেশের হাসানুজ্জামান, মাছ প্রতীকে গনফ্রন্টের শেখ লালন আহমেদ, গোলাপ ফুল প্রতীকে জাকের পার্টির আব্দুল লতিফ খান প্রতিদ্বন্দ্বীতা করেন।
নির্বাচনে আওয়ামী লীগের আলী আজগার বিজয়ী হন। নৌকা প্রতীকে তিনি পান ২ লাখ ৯৮ হাজার ৮ শত ৩৭ ভোট। তার নিকটতম প্রতিদ্বন্দ্বী ছিলেন বিএনপির মাহমুদ হাসান খান। ধানের শীষ প্রতীকে তিনি পান মাত্র ২৬ হাজার ৯ শত ২৪ ভোট। কারচুপির অভিযোগে বিএনপি নেতৃত্বাধীন জাতীয় ঐক্যফ্রন্ট নির্বাচন বর্জন ও ফলাফল প্রত্যাখান করে।
পর্যবেক্ষণে দেখা যায়, চুয়াডাঙ্গা-২ সংসদীয় আসনে পঞ্চম সংসদে জামায়াতে ইসলামী, ষষ্ঠ, সপ্তম ও অষ্টম সংসদে বিএনপি এবং নবম, দশম ও একাদশ সংসদে আওয়ামী লীগ বিজয়ী হয়।   


দ্বাদশ সংসদ নির্বাচনকে সামনে রেখে বিএনএ নিউজ টুয়েন্টি ফোর এর গবেষণা টিম দৈবচয়ন পদ্ধতিতে সারাদেশে জরিপ চালায়। জরিপে অংশগ্রহণকারি বেশীরভাগ ভোটার ১৯৯১ সালের পঞ্চম, ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনকে সুষ্ঠু, নিরপেক্ষ ও অংশগ্রহণমূলক হয়েছে বলে অভিমত ব্যক্ত করেন। তারই ভিত্তিতে বিএনএ নিউজ টুয়েন্টি ফোর চুয়াডাঙ্গা-২ আসনে পঞ্চম, সপ্তম, অষ্টম ও নবম এই ৪টি নির্বাচনের প্রদত্ত ভোটের পরিসংখ্যানকে মানদন্ড ধরে আওয়ামী লীগ, বিএনপি ও জাতীয় পার্টির সাংগঠনিক শক্তি বিশ্লেষণের মাধ্যমে একটি কল্পানুমান উপস্থাপনের চেষ্টা করেছে।


অনুসন্ধানে দেখা যায়, ১৯৯১ সালের পঞ্চম সংসদ নির্বাচনে ভোট প্রদান করেন ৬৩.৯৮% ভোটার। প্রদত্ত ভোটের মধ্যে আওয়ামী লীগ ১৮.৭৭%, বিএনপি ২৯.৫০%, জাতীয় পার্টি ৭.৯৫%, জামায়াতে ইসলামী ৩৬.৬২%,  স্বতন্ত্র ও অন্যান্য ৭.১৬% ভোট পায়। 
১৯৯৬ সালের সপ্তম সংসদ নির্বাচনে ভোট প্রদান করেন ৮৫.৩১%। প্রদত্ত ভোটের মধ্যে আওয়ামী লীগ ৩২.৮২%, বিএনপি ৩৩.৩৪%, জাতীয় পাটি ৫.৭৬%, জামায়াতে ইসলামী ২৫.২০ %,  স্বতন্ত্র ও অন্যান্য ২.৮৮% ভোট পায়।  
২০০১ সালের অষ্টম সংসদ নির্বাচনে ভোট প্রদান করেন ৮৯.১১% ভোটার। প্রদত্ত ভোটের মধ্যে আওয়ামী লীগ ৪১.৬১%, ৪দলীয় জোট ৫৬.৯৬%, জাতীয় পার্টি ১.০৭%, স্বতন্ত্র ও অন্যান্য ০.৩৬%  ভোট পায়।